14/04/2021 | Administración LocalMunicipal
Sada
Secretaría
Nomeamento de funcionario de carreira (OEP 19 Policía Local quenda de mobilidade)

Esta Alcaldía ditou o 6 de abril o Decreto núm.744/2021, que a continuación se transcribe: “Resultando que en sesión celebrada polo Pleno do Concello o 22-2-2018 adoptouse, entre outros, o acordo relativo á delegación na Administración Xeral da Comunidade Autónoma de Galicia dos procesos selectivos para o acceso ás diferentes categorías do Corpo municipal da Policía Local e ás prazas de auxiliares de policía local deste Concello. O Concello de Sada asinou o 26-2-2018 convenio coa Vicepresidencia e Consellería de Presidencia, Administracións Públicas e Xustiza da Xunta de Galicia para a dita asunción. Na Oferta de Emprego Público do Concello de Sada para 2019 (BOP núm.101, do 30-5-19) comprendía, entre outras prazas de persoal funcionario de carreira, 5 prazas da Escala de Administración Especial, Subescala de Servizos Especiais, clase Policía Local e os seus auxiliares, escala básica, categoría policía, integradas no grupo C subgrupo C1 de clasificación Considerando que pola Orde do 31 de maio de 2019 convocouse o proceso selectivo para o acceso e ingreso nos corpos da Policía Local de Galicia, escala básica, categoría de policía, quendas de acceso libre e concurso (DOG núm.115, do 19-6-19). Convocatoria na que se reflicten para o Concello de Sada: 3 prazas de acceso libre e 2 prazas de acceso por concurso (mobilidade) segundo a petición realizada por esta administración. (.) Logo de ver a proposta da Academia Galega de Seguridade Pública (AGASP), co núm. de rexistro 202090000001758, do 5 de agosto, sobre a persoa designada para ocupar unha das prazas do Concello de Sada convocadas por mobilidade, a cal despois da designación inicial non foi cuberta ao non incorporarse definitivamente o funcionario aprobado e situarse en situación de administrativa de excedencia voluntaria. Proposta á que se achega a certificación de cumprimento dos requisitos esixidos. (.) Consonte ás atribucións que me confiren os artigos 21.1. h) da Lei 7/1985, de 2 de abril, reguladora das bases de réxime local, e 41.14. a) do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, e de conformidade co disposto no artigo 7 do Real Decreto 896/1991, de 7 de xuño, RESOLVO: 1º.- Nomear como funcionario de carreira da Escala de Administración Especial, Subescala de Servizos Especiais, clase Policía Local e os seus auxiliares, escala básica, categoría policía, integrada no grupo C subgrupo C1 de clasificación, a D. Jaime Pablo Bryant Pardillos Rubiño, co DNI núm. ** 698 02* * 2º.- O nomeado adquirirá a condición de funcionario de carreira do Concello de Sada previa prestación de xuramento ou promesa, segundo o establecido no Real Decreto 707/1979, de 5 de abril, e toma de posesión do seu destino no prazo dun mes a contar desde o seguinte ao de publicación desta resolución no Boletín Oficial da Provincia (BOP) da Coruña, debendo comunicar previamente o día previsto de toma de posesión para fixación do mesmo polo Concello.3º.- No prazo posesorio o nomeado deberá dar cumprimento, cando proceda, ao disposto no artigo 10 e outros preceptos aplicables da Lei 53/1984, de 26 de decembro, de incompatibilidades do persoal ao servizo das Administracións Públicas”. O que se publica para coñecemento xeral. Sada, 9 de abril de 2021 O Alcalde Óscar Benito Portela Fernández